Dok.nr. 139595/17

**Referat**

 **for møde i Stiftsrådet**

**torsdag den 16. november 2017**

|  |  |
| --- | --- |
| **Sted** | Vor Frue Kloster, Hestemøllestræde 3 A, Helsingør |
| **Mødedeltagere** | Biskop Lise-Lotte Rebel, domprovst Steffen Ravn Jørgensen, provst Grete Bøje, sognepræst Kim Eluf Fischer Nielsen, sognepræst Per Melhof, Søren Ødum Nielsen – Kgs. Lyngby provsti, Hans-Henrik Nielsen – Ballerup-Furesø provsti, Michael Georg Clan – Fredensborg provsti, Birthe Larsen – Frederikssund provsti, Bent Peetz – Frederiksværk provsti, Jens Bache – Gentofte provsti, Mogens Kühn Pedersen – Gladsaxe-Herlev provsti, Benny Strømberg Klitbo – Glostrup provsti, Otto Rühl – Helsingør Domprovsti, Verner Bech – Hillerød provsti, Ralf Amstrup – Høje Taastrup provsti, John Theil Münster – Rudersdal provsti, Tove Wissing Bahne – Rødovre-Hvidovre provsti.  |
| **Afbud** | Sognepræst Cecilia Lotko Pontoppidan |
| **Fraværende uden afbud** |  |
| **Fra stiftsadministrationen** | Stiftskontorchef Anne Sophie Hilbard, økonomifuldmægtig Morten Stützer, stiftsfuldmægtig Stefanie Laursen, medieredaktør Kåre Gade |

|  |  |  |
| --- | --- | --- |
|  **1** | **Godkendelse af dagsorden**Bilag: Stiftsrådets forretningsorden | Det blev besluttet at behandle punktet ”Bindende stiftsbidrag” som punkt nr. 10 og herefter ”Ansøgning fra Religionspædagogisk Udvalg” som punkt nr. 11 og ”Ansøgning fra Medie- og kommunikationsudvalg” som punkt nr. 12. Med disse ændringer blev dagsordenen godkendt. |
|  **2** | **Stiftsrådets medlemmer** PræsentationsrundeBilag: Medlemsoversigt | Biskoppen bød velkommen til de nye stiftsrådsmedlemmer og dermed det nye stiftsråd, og alle medlemmerne præsenterede sig. |
|  **3** | **Medlemmer, der ikke tidligere har afgivet en erklæring som foreskrevet i § 7 i lov om menighedsråd, afgiver en sådan erklæring** | Alle stiftsrådsmedlemmerne har tidligere afgivet en sådan erklæring. |
|  **4** | **Meddelelser****-** ved biskoppen- ved stiftskontorchefen | Biskoppen orienterede om, at der netop har været afholdt landemode med stor deltagelse. Reformationen fejres stadig flere steder i stiftet.Der skal være ordination søndag den 26. november 2017 af 4 nye præster. Det er en tydelig tendens, at ansøgerfeltet til stillingerne er lavere end tidligere. Det har dog ikke endnu været nødvendigt med genopslag og der er stadig kvalificerede ansøgere til stillingerne. Forklaringen til det lave ansøgerfelt ligger i, at der uddannes færre kandidater og det er de store årgange, som går af. Som tidligere nævnt, skal der også igen lyde en opfordring til at tilmelde sig stiftets nyhedsbrev og opfordre menighedsrådsmedlemmerne til at tilmelde sig. Tilmelding sker vi Helsingør Stifts hjemmeside. Som forsmag på, hvad nyhedsbrevet kan indeholde, var der en kort præsentation af billederne fra sidste landemode og en video fra 3.B fra Lundtofte skole om reformationen. Klassen har vundet førstepladsen i kategorien bedste film fra indskoling i en konkurrence udskrevet af Præsidiet for Reformationsjubilæet. I næste uge har biskopperne møde med Kirkeministeriet og har i den forbindelse ønsket at der på dagsordenen sættes oplysninger vedrørende persondataforordningen.Det forventes, at der fra 1. januar 2018 ansattes en ny teologisk konsulent efter at Marianne Gaarden er blevet biskop på Lolland-Falster. Stiftskontorchefen beklagede den sene fremsendelse af dagsordenen. Normalt udsendes den senest 1 uge før mødet.Persondataforordningen træder i kraft til næste år i maj. Alle stifternes kontorchefer skal på kursus i to dage i næste uge hos kammeradvokaten og meldingen fra Kirkeministeriet er, at man snarest sender nærmere information ud til menighedsrådene om persondataforordningen– menighedsrådene anbefales at afvente information fra ministeriet i stedet for at tilmelde sig et kursus lige nu.Der blev fra stiftsrådsmedlemmerne påpeget, at hverken dagsordenen for mødet i dag eller referatet fra stiftsrådsmøde i september ligger på hjemmesiden. Der har været stor personaleudskiftning i stiftsadministrationen, hvilket også er gået ud over stiftets hjemmeside som ikke er blevet opdateret med de nye medarbejdere og hvad disse beskæftiger sig med. Der er fokus på at få en opdateret hjemmeside så hurtigt som muligt. Stiftsrådsmedlemmerne gjorde opmærksom på, at man ikke havde modtaget mødediæter fra september mødet. Stiftskontorchefen beklagede og følger op på dette.  |
|  **5** | **Valg af formand**- for 1 år - blandt de læge medlemmer | Søren Ødum Nielsen blev foreslået og genvalgt som formand.  |
|  **6** | **Valg af næstformand**- for 1 år - blandt de læge medlemmer | Verner Bech blev foreslået og genvalgt som næstformand.  |
| 7 | **Valg af repræsentant** - til budgetsamrådet med virkning for 2018 | Hans-Henrik Nielsen blev foreslået og genvalgt. |
|  **8** | **Den fælles kapitalforvaltning**Orientering Nuværende medlem er Eli Hagerup, suppleant er Flemming Petersen.Valg af repræsentant til bestyrelsen for den fælles kapitalforvaltning med virkning fra 1. januar 2018 + valg af suppleant | John Theil Münster blev foreslået og valgt.Benny Strømberg Klitbo blev foreslået og valgt som suppleant.  |
|  **9** | **Status for stiftsmidlerne**Bilag: - Oversigt pr. 30. september 2017 (11 sider) | Økonomifuldmægtigen orienterede kort.Det blev oplyst, at pr. 30. september 2017 er stiftsmidlerne blevet forøget med 12,3 mio. kr. i forhold til starten af året, hvilket primært hænger sammen med et jordsalg i Blovstrød.Indlån er over 280 mio. kr., hvilket formentlig er det største nogen sinde.Udlånsprocenten er på 64,3 %, hvilket er den laveste procent siden 2006. Der er 63 igangværende lån, som i gennemsnit er på ca. 26,5 terminer. Den gennemsnitlige størrelse på lånene er faldet til 5,6 mio. kr. og tendensen er for nærværende nedadgående. Resultatet er på 1,2 mio. kr. Egenkapitalen/ikke udloddet resultat udgør 8,2 mio. kr.Herefter var der en kort drøftelse af stiftsmidlernes forvaltning i Den fælles kapitalforvaltningen.  |
| **10** | **Bindende stiftsbidrag** Fastsættelse af budget for 2018 for  stiftsbidraget.Stiftsrådet har tidligere fastsat rammen for budgettet for 2018 til 3.450.000 kr.Bilag:- Budgetopfølgning pr. 30. september 2017 - Forslag til budget for 2018 | Der er lavet budgetopfølgning pr. 30. september 2017 som var vedlagt som bilag til dagsordenen. Der er budgetteret med et underskud på 210.000 kr.Der er en positiv budgetafvigelse på 250.000 kr. og der forventes et nulresultat for året. Forslag til budget 2018 blev drøftet, herunder orienterede økonomiudvalget om, at man har forsøgt at bruge de opsparede midler, så resultat ligger på nul. Der er budgetteret med et underskud på 165.000 kr. i 2018. Økonomiudvalget opfordrer til, at alle udvalgene indleverer en opgørelse over deres forventede/ønskede aktiviteter i 2018 og 2019 samt prisangive aktiviteterne. Dette skal være økonomiudvalget i hænde senest i løbet af januar 2018, således at økonomiudvalget kan lave et kvalificeret rebudget for 2018 og et forslag til budget for 2019. Stiftsadministrationen skriver til udvalgene.  |
| **11**  | **Ansøgning fra Religionspædagogisk Udvalg**Ansøgning om 580.250 kr. for budgetåret 2018, hvilket er en forhøjelse med 55.250 kr. til deltagelse i Krop-Sind-Ånd-Messefællesskab og projekt til undersøgelse af motivation for (gen)indmeldelser i folkekirken. | Stiftsrådets medlemmer drøftede ansøgningen og bevilligede herefter det ansøgte beløb. Stiftsrådet ønsker en tilbagemelding fra udvalget vedrørende resultatet af undersøgelsen og hvilket udbytte deltagelsen i messen har givet.  |
| **12** | **Ansøgning fra Medie- og kommunikationsudvalg**Bilag eftersendes. | Stiftsrådets medlemmer drøftede ansøgningen og bevilligede beløbet til indkøb allerede i 2017, idet fotoudstyret må betragtes som et rimeligt arbejdsudstyr for udvalget. |
| **13** | **Støtteudvalget**- Udpegning af medlemmer Udvalget består p.t. af:Biskop Lise-Lotte Rebel, provst Birgit Has-selager (gået på pension i foråret – stedfor-træder er provst Jørgen Flemming Christensen), Hans-Henrik Nielsen og Søren Ødum Nielsen. | Biskoppen orienterede kort om støtteudvalgets formål, herunder muligheden for at søge om tilskud til kurser, som ikke er etableret under præsternes efteruddannelse og som skal kunne komme stiftet til gode. Derudover kan der også gives tilskud til projekter som kommer hele stiftet til gode. Der gives mindre beløb i tilskud, idet udvalget i 2017 har haft et budget på 100.000 kr. Møderne ligger lige før stiftsrådsmøderne.Biskop Lise-Lotte Rebel er født medlem af udvalget. Provst Grete Bøje blev valgt.Søren Ødum Nielsen og Hans-Henrik Nielsen blev foreslået og genvalgt.  |
| **14** | **Mellemkirkeligt Udvalg**- Udpegning af medlemmerUdvalget består p.t. af:Domprovst Steffen Ravn Jørgensen, Verner Bech, Tove F. Buch, Otto Rühl og sognepræst Ole Buchardt Olesen. | Domprovst Steffen Ravn Jørgensen orienterede kort om udvalget, herunder at Folkekirkens mellemkirkelige Råd opererer på landsplan, hvor alle stifterne er repræsenteret med ét medlem. Tove F. Buch og Verner Bech blev genvalgt.  |
| **15** | **Idéudvalget**- Udpegning af medlemmerUdvalget består p.t. af:Søren Ødum Nielsen, Lise-Lotte Rebel, sogne-præst Bodil Olesen, sognepræst Lisbeth Munk Madsen og Steen Rune. | Søren Ødum Nielsen foreslog udvalget nedlagt. Stiftsinitiativprisen, som ligger i udvalget, kan lægges ind under støtteudvalget. Udvalget blev nedlagt og stiftsinitiativprisen lægges ind under støtteudvalget, som overvejer om proceduren for indstillingen til prisen skal ændres, således at f.eks. andre kan indstille én til prisen. |
| **16** | **Udvalget for Religions- og Kulturmøde**- Udpegning af medlemmerUdvalgte består p.t. af: Sognepræst Lisbeth Munk Madsen, sognepræst og religionspædagogisk konsulent Pernille Nærvig Petersen, sognepræst Jan Asmussen, sognepræst Roar Lavik og sognepræst Morten Wassmer  | Søren Ødum Nielsen foreslog udvalget nedlagt, idet meget af udvalget naturligt kan varetages af det mellemkirkelige udvalg.Stiftsrådet vedtog at nedlægge udvalget. Eventuelle igangværende aktiviteter lægges ind under det mellemkirkelige udvalg.  |
| **17** | **Økonomiudvalget**- Udpegning af medlemmerUdvalget består af Verner Bech, Søren Ødum Nielsen, Hans-Henrik Nielsen | Søren Ødum Nielsen, Verner Bech og Hans-Henrik Nielsen blev foreslået og genvalg.  |
| **18** | **Medie- og kommunikationsudvalget**- Udpegning af medlemUdvalget består af biskop Lise-Lotte Rebel, provsterne Grete Bøje og Ove Kollerup Nielsen, redaktør Kåre Gade, sognepræst Jannik Theilgaard (udpeget af stiftsrådet) og mediekonsulent Sarah Thorngreen Auken  | Stiftsrådet ser gerne, at et lægt medlem fra stiftsrådet indgår i udvalget. Søren Ødum Nielsen blev foreslået og valgt.  |
| **19** | **Religionspædagogisk Udvalg**- Udpegning af medlemUdvalget består af provst Eigil Lundholm Saxe, sognepræst Bodil Olesen, sognepræst Charlotte Chammon, Charlotte Slot (Folkekirkens skoletjeneste), religionspædagogisk konsulent Pernille Nærvig Pedersen, sognepræst Mikkel Højholt | Sognepræst Per Melhof blev foreslået og valgt. |
| **20** | **Udvalget for præsternes efteruddannelse**- Udpegning af medlemUdvalget består af biskop Lise-Lotte Rebel, sognepræst Eva Holmegaard Larsen, sognepræst Ulla Bjerregaard Salicath, den teologiske konsulent, provst Peter Birch og sognepræst Lars Gustav Lindhardt.  | Stiftsrådets medlemmer drøftede udvalget, herunder var det et ønske, at udvalget skulle hedde noget andet. Stiftsrådet besluttede at ændre navnet til ”Udvalg for teologisk efteruddannelse”Som lægt medlem blev Mogens Kühn Pedersen valgt. Stiftsrådet besluttede at overlade det til udvalget at hverve præster til at sidde i udvalget.  |
| **21** | **Diakoniudvalget****-** Udpegning af medlemUdvalget består af provst Jørgen Christensen (formand), sogne- og fængselspræst Hanne Storebjerg, kirke- og kulturmedarbejder Bent Bojer Harregaard, sognepræst Christina Holten Mølgaard, Birthe Larsen (stiftsrådet), Betina Køster (Samvirkende Menighedsplejer), søster Merete Pelle Poulsen (Diakonissestiftelsen), korshærsleder Anette Lauritsen, sognepræst Inge Stagsted Lund og stiftskonsulent Morten Miland Samuelsen.  | Birthe Larsen blev foreslået og genvalgt. Birthe Larsen tilkendegav urimeligheden i, at det ikke er muligt at få dækket udgifterne til kørsel i forbindelse med udvalgsarbejdet. Søren Ødum Nielsen påtænker, at Økonomiudvalget udarbejder udkast til en henvendelse til Kirkeministeriet, hvori vigtigheden af at man bør kunne få sine udgifter dækket ved udvalgsarbejde skal påpeges. Alt andet er ikke befordrende for frivilligt udvalgsarbejde.  |
| **22** | **Orientering fra udvalg:****Danske Kirkers Råd**Bilag:-Notat fra fællesmøde i DKR-Budget for DKR 2018 **Diakoniudvalget:**Bilag:-Referater for 2017 | OrienteringspunktEt stiftsrådsmedlem påpegede, at referatet fra det sidste møde i Mellemkirkeligt Udvalg ikke var vedlagt.Stiftsadministrationen sender det ud sammen med referatet fra stiftsrådsmødet.   |
| **23** | **Kommende møder** | Følgende datoer blev vedtaget:22. februar 2018 24. maj 20186. september 201815. november 20187. februar 201923. maj 2019 |
| **24** | **Eventuelt** | Et stiftsrådsmedlem ønskede en afklaring af, hvornår man som stiftsrådsmedlem får dækket sine udgifter til f.eks. Landemode, når medlemmet ikke er medlem af et menighedsråd. Stiftsadministrationen sender relevant information ud.Jens Bache ønskede at stiftsrådet på næste møde diskuterer den økonomiske udvikling i folkekirken generelt – dette skal sættes på dagsordenen. Han sender et oplæg til næste møde.  |

Referatet blev ikke oplæst ved mødes afslutning.

Referatet blev underskrevet af stiftsrådsmedlemmerne.

Mødet sluttede kl. 17.55.